જાણીતા સાહિત્યકાર શ્રી રવીન્દ્ર પારેખે શ્રી ભગવતીકુમાર શર્માની સાહિત્યયાત્રા વિશે રજૂઆત કરતાં જણાવ્યું કે છેલ્લાં અડસઠ વર્ષથી આપણને સુગંધિત શબ્દોની લ્હાણ કરનાર ‘શબ્દોના અત્તરિયા’ કવિ, સાહિત્યકાર, નવલકથાકાર, વાર્તાકાર, નિબંધકાર અને વરિષ્ઠ પત્રકાર શ્રી ભગવતીકુમાર શર્માને ગુજરાત સાહિત્ય અકાદમીએ તેનો સર્વોચ્ચ એવોર્ડ ‘સાહિત્યરત્ન’ અર્પણ કરાયો જે સૌ સાહિત્યપ્રેમીઓ માટે ધન્યતાની ક્ષણ છે. તેમણે કહ્યું કે ગીત, ગઝલ, નઝમ, ભજન, સોનેટ સહિતના તમામ કાવ્ય પ્રકારોમાં આ કવિએ વિપુલ સર્જન કર્યું છે.